CELEX: 22001D0321
Language: el
Date: 2001-04-04 00:00:00
Title: 2001/321/ΕΚ: Απόφαση αριθ. 1/2001 του Συμβουλίου Σύνδεσης ΕΕ-Μαρόκου, της 4ης Απριλίου 2001, σχετικά με τη σύσταση ομάδας εργασίας για τις κοινωνικές υποθέσεις και τη μετανάστευση

Avis juridique important

|

22001D0321

2001/321/ΕΚ: Απόφαση αριθ. 1/2001 του Συμβουλίου Σύνδεσης ΕΕ-Μαρόκου, της 4ης Απριλίου 2001, σχετικά με τη σύσταση ομάδας εργασίας για τις κοινωνικές υποθέσεις και τη μετανάστευση  

Επίσημη Εφημερίδα αριθ. L 112 της 21/04/2001 σ. 0014 - 0015

Απόφαση αριθ. 1/2001 του Συμβουλίου Σύνδεσης ΕΕ-Μαρόκουτης 4ης Απριλίου 2001σχετικά με τη σύσταση ομάδας εργασίας για τις κοινωνικές υποθέσεις και τη μετανάστευση(2001/321/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου(1),Εκτιμώντας τα ακόλουθα:Το άρθρο 73 της συμφωνίας προβλέπει τη σύσταση ομάδας εργασίας επιφορτισμένης με τη συνεχή και τακτική αξιολόγηση της εφαρμογής των κεφαλαίων Ι, ΙΙ και ΙΙΙ του τίτλου VΙ της συμφωνίας,ΑΠΟΦΑΣΙΖΕΙ:Άρθρο 1Σύμφωνα με το άρθρο 73 της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, ("συμφωνία") ιδρύεται ομάδα εργασίας για τις κοινωνικές υποθέσεις και τη μετανάστευση ("ομάδα εργασίας") επιφορτισμένη με τη συνεχή και τακτική αξιολόγηση της εφαρμογής των κεφαλαίων Ι, ΙΙ και ΙΙΙ του τίτλου VΙ της συμφωνίας.Άρθρο 2Η ομάδα εργασίας έχει αρμοδιότητα στους ακόλουθους τομείς:1. τήρηση της αρχής της μη εφαρμογής διακρίσεων βάσει της ιθαγένειας μεταξύ των εργαζομένων υπηκόων Μαρόκου και εργαζομένων υπηκόων κάθε κράτους μέλους όσον αφορά τους όρους εργασίας, αμοιβής και απόλυσης καθώς και στον τομέα της κοινωνικής ασφάλισης (κατά την έννοια της συμφωνίας)·2. εφαρμογή των διατάξεων κοινωνικής ασφάλισης οι οποίες περιέχονται στα άρθρα 65 έως 68 της συμφωνίας·3. διάλογος σύμφωνα με το άρθρο 69 της συμφωνίας·4. δράσεις συνεργασίας οι οποίες απαριθμούνται στο άρθρο 71 της συμφωνίας.Άρθρο 3Η ομάδα εργασίας συνέρχεται, μετά από κοινή συμφωνία μεταξύ των μερών, με πρωτοβουλία του προέδρου της. Οι συνεδριάσεις της πραγματοποιούνται εναλλάξ στις Βρυξέλλες ή στην επικράτεια του Μαρόκου.Άρθρο 4Η προεδρία της ομάδας εργασίας ασκείται εκ περιτροπής από αντιπρόσωπο του μέρους που ασκεί την προεδρία του Συμβουλίου Σύνδεσης.Άρθρο 51. Ο πρόεδρος καταρτίζει με προσωρινή ημερήσια διάταξη κάθε συνεδρίασης. Η πρόσκληση συμμετοχής στη συνεδρίαση και η προσωρινή ημερήσια διάταξη αποστέλλονται στα μέρη της ομάδας το αργότερο είκοσι ημέρες πριν από την έναρξη της συνεδρίασης.2. Η προσωρινή ημερήσια διάταξη περιλαμβάνει τα σημεία για τα οποία ο πρόεδρος έχει λάβει από ένα εκ των μελών της ομάδας, τουλάχιστον εικοσιπέντε ημέρες πριν από την ημερομηνία της συνεδρίασης, αίτηση εγγραφής στην ημερήσια διάταξη και κάθε άλλο σχετικό έγγραφο.3. Η ημερήσια διάταξη εγκρίνεται από την ομάδα στην αρχή κάθε συνεδρίασης. Κάθε σημείο άλλο από αυτά που αναφέρονται ήδη στην προσωρινή ημερήσια διάταξη μπορεί να περιληφθεί σ' αυτήν, εφόσον συμφωνήσουν η Κοινότητα και τα κράτη μέλη της, αφενός, και το Βασίλειο του Μαρόκου, αφετέρου.Άρθρο 6Η ομάδα εργασίας απαρτίζεται από υπαλλήλους των κρατών μελών, του Βασιλείου του Μαρόκου και της Επιτροπής των Ευρωπαϊκών Κοινοτήτων, τους οποίους συνδράμουν στο έργο τους υπάλληλοι της Γενικής Γραμματείας του Συμβουλίου της Ευρωπαϊκής Ένωσης.Εργασίες γραμματείας εξασφαλίζονται από κοινού από έναν υπάλληλο της Γενικής Γραμματείας του Συμβουλίου της Ευρωπαϊκής Ένωσης και από έναν υπάλληλο της κυβέρνησης του Μαρόκου.Αν τα δύο μέρη συμφωνήσουν ότι η παρουσία ή η συμμετοχή ειδικών εμπειρογνωμόνων είναι χρήσιμη για την παροχή εξειδικευμένων πληροφοριών, ο ομάδα εργασίας μπορεί να προσκαλεί τέτοιους εμπειρογνώμονες για λόγους που προσδιορίζει η ίδια.Άρθρο 7Η ομάδα εργασίας υποβάλλει έκθεση μετά από κάθε συνεδρίασή της στο Συμβούλιο Σύνδεσης και μπορεί να του διαβιβάζει σχέδια ή προτάσεις απόφασης ή/και συστάσεις.Άρθρο 8Η παρούσα απόφαση αρχίζει να ισχύει την ημέρα της έκδοσής της.Βρυξέλλες, 4 Απριλίου 2001.Για το Συμβούλιο ΣύνδεσηςΟ ΠρόεδροςM. Benaissa(1) ΕΕ L 70 της 18.3.2000, σ. 1.